เงินบาทเปิดตลาดเช้านี้  31.22/25 บาท
ธนาคารซีไอเอ็มบีไทย รายงาน เงินบาทเปิด 31.22/25 ธุรกรรมเริ่มเบาบาง มองกรอบ 31.20-31.30
21 ธ.ค. 2554

ธนาคารซีไอเอ็มบีไทย รายงาน เงินบาทเปิด 31.22/25 ธุรกรรมเริ่มเบาบาง มองกรอบ 31.20-31.30
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.22/25 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 31.30/32 บาท/ดอลลาร์
โดยวันนี้มองว่าเงินบาทคงไม่มีการเคลื่อนไหวมากนัก เนื่องจากเข้าใกล้ช่วงสิ้นปี การทำธุรกรรมทางการเงินจึงค่อนข้างเบาบาง
"ปัจจัยวันนี้คงไม่มีอะไร ส่วนใหญ่ปิด book กันหมดแล้ว น่าจะมีอะไรที่เป็น real จริงๆ พวก export-import มากกว่า" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 77.87/90 เยน/ดอลลาร์ ส่วนเงินยูโรอยู่ที่ระดับ 1.3108/3112 ดอลลาร์/ยูโร
คืนนี้ สหรัฐฯ จะมีการรายงานข้อมูลเศรษฐกิจที่สำคัญ ได้แก่ สมาคมนายหน้าอสังหาริมทรัพย์แห่งชาติรายงานยอดขายบ้านมือสองเดือนพ.ย. และสำนักงานสารสนเทศด้านการพลังงานของสหรัฐ (EIA) เปิดเผยตัวเลขสต็อกน้ำมันรายสัปดาห์
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.20-31.30 บาท/ดอลลาร์